-Մի բան ակնհայտ է, որ Ալիևի քաղաքականությունը տապալվել է։ Այն արդյունքը, որ իրենք ակնկալում էին, չեն ստացել։ Կարելի է վարել նման կարճաժամկետ քաղաքականություն, գնել քաղաքական գործիչների, փորձել գնել մամուլ, բայց դա տալիս է միայն կարճաժամկետ էֆեկտ։ Երկարաժամկետ կտրվածքով նման կեցվածքն աշխատում է նման քաղաքականություն վարող պետությունների դեմ։ Եթե նայենք նորագույն պատմությանը, կտենենք, եղել ու անցել են բազմաթիվ բռնակալներ, որոնք նույնպես փորձել են նման քաղաքականություն վարել և շատ տխուր վախճան են ունեցել։ Ես համոզված եմ, որ նման տխուր վախճան է ունենալու նաև Ալիևի վարչակազմը։